Държавен вестник, бр. 96, 2020 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  96
Чл. 4. Министърът на правосъдието да 
извърши съответните промени по бюджета на 
Министерството на правосъдието за 2020 г. и 
да уведоми министъра на финансите.
Чл. 5. Министърът на финансите да из-
върши съответните промени по централния 
бюджет за 2020 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси във връзка с чл. 60к от Закона за 
съдебната власт.
§ 2. Изпълнението на постановлението се 
възлага на министъра на правосъдието.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
8568
ПОСТАНОВЛЕНИЕ № 303 
ОТ 5 НОЕМВРИ 2020 Г.
за извършване на промени на утвърдените със 
Закона за държавния бюджет на Република 
България за 2020 г. максимални размери 
на ангажиментите за разходи, които могат 
да бъдат поети през 2020 г., по бюджета на 
Министерството на правосъдието
МИНИСТЕРСКИЯТ СЪВЕТ
П О С Т А Н О В И :
Чл. 1. Увеличава утвърдения с чл. 13, ал. 3 
от Закона за държавния бюджет на Република 
България за 2020 г. показател по бюджета на 
Министерството на правосъдието максимален 
размер на ангажиментите за разходи, които 
могат да бъдат поети за 2020 г., със сума в 
размер 61 796 000 лв.
Чл. 2. Министърът на правосъдието да 
извърши съответните промени по бюджета на 
Министерството на правосъдието за 2020 г. и 
да уведоми министъра на финансите.
Заключителни разпоредби
§ 1. Постановлението се приема на осно-
вание чл. 75 от Закона за държавния бюджет 
на Република България за 2020 г.
§ 2. Изпълнението на постановлението се 
възлага на министъра на правосъдието.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Бойко Борисов
Главен секретар на Министерския съвет:  
Веселин Даков
8569
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ОТБРАНАТА
НАРЕДБА № Н-11 
от 29 октомври 2020 г.
за реда и начина за изчисляване на разходите 
за издръжка, обучение, квалификация и/или 
преквалификация на военнослужещите от 
Министерството на отбраната, структурите 
на пряко подчинение на министъра на от-
браната и Българската армия във връзка с 
възстановяването им в случаите по чл. 260, 
ал. 1, 2 и 3 от Закона за отбраната и въоръ-
жените сили на Република България
Г л а в а  п ъ р в а
ОБЩИ ПОЛОЖЕНИЯ
Чл. 1. Тази наредба определя реда и начина 
за изчисляване на разходите за:
1. издръжка, обучение, квалификация  
и/или преквалификация на военнослужещите 
с цел възстановяването им при прекратяване 
на правоотношението по изпълнение на военна 
служба на основанията, посочени в чл. 260, 
ал. 1 от Закона за отбраната и въоръжените 
сили на Република България (ЗОВСРБ), про-
порционално на неизпълнения първоначален 
и/или на неизпълнените удължени срокове на 
военната служба;
2. издръжка и обучение на курсантите, 
отстранени от обучение по реда, определен с 
правилниците на висшите военни училища, 
или напуснали по собствено желание по вре-
ме на обучението, с цел възстановяването им 
съгласно чл. 260, ал. 2 от ЗОВСРБ за периода, 
в който са били обучавани;
3. издръжка и обучение на кадетите, от-
странени от обучение по реда, определен с 
правилниците на професионалните колежи, 
или напуснали по собствено желание по вре-
ме на обучението, с цел възстановяването им 
съгласно чл. 260, ал. 3 от ЗОВСРБ за периода, 
в който са били обучавани.
Г л а в а  в т о р а
РАЗХОДИ ЗА ИЗДРЪЖКА, ОБУЧЕНИЕ, 
КВАЛИФИКАЦИЯ И/ИЛИ ПРЕКВАЛИ-
ФИКАЦИЯ НА ВОЕННОСЛУЖЕЩИТЕ И 
НАЧИН ЗА ИЗЧИСЛЯВАНЕТО ИМ
Чл. 2. Разходи по смисъла на тази наредба 
са тези, които подлежат на възстановяване 
съгласно чл. 260, ал. 1, 2 и 3 от ЗОВСРБ.
Чл. 3. Разходите за категориите обучаеми 
по смисъла на чл. 260, ал. 1 от ЗОВСРБ са:
1. разходи във висше военно училище за 
времето на обучение като курсант;